Ericu950/Stoicheia-meter-silver huggingface dataset:
ἠνίασε δὲ τοὺς πολλοὺς καὶ τὸ τῆς Ἀρτέμιδος ἱερὸν εἱσάμενος , ἣν Ἀριστοβούλην μὲν προσηγόρευσεν , ὡς ἄριστα τῇ πόλει καὶ τοῖς Ἕλλησι βουλευσάμενος , πλησίον δὲ τῆς οἰκίας κατεσκεύασεν ἐν Μελίτῃ τὸ ἱερὸν , οὗ νῦν τὰ σώματα τῶν θανατουμένων οἱ δήμιοι προβάλλουσι καὶ τὰ ἱμάτια καὶ τοὺς βρόχους τῶν ἀπαγχομένων καὶ καθαιρεθέντων ἐκφέρουσιν .
ἔκειτο δὲ καὶ τοῦ Θεμιστοκλέους εἰκόνιον ἐν τῷ ναῷ τῆς Ἀριστοβούλης ἔτι καθ ἡμᾶς ·
καὶ φαίνεταί τις οὐ τὴν ψυχὴν μόνον , ἀλλὰ καὶ τὴν ὄψιν ἡρωϊκὸς γενόμενος .
τὸν μὲν οὖν ἐξοστρακισμὸν ἐποιήσαντο κατ αὐτοῦ κολούοντες τὸ ἀξίωμα καὶ τὴν ὑπεροχήν , ὥσπερ εἰώθεσαν ἐπὶ πάντων , οὓς ᾤοντο τῇ δυνάμει βαρεῖς καὶ πρὸς ἰσότητα δημοκρατικὴν ἀσυμμέτρους εἶναι .
κόλασις γὰρ οὐκ ἦν ὁ ἐξοστρακισμός , ἀλλὰ παραμυθία φθόνου καὶ κουφισμὸς ἡδομένου τῷ ταπεινοῦν τοὺς ὑπερέχοντας καὶ τὴν δυσμένειαν εἰς ταύτην τὴν ἀτιμίαν ἀποπνέοντος .
ἐκπεσόντος δὲ τῆς πόλεως αὐτοῦ καὶ διατρίβοντος ἐν Ἄργει τὰ περὶ Παυσανίαν συμπεσόντα κατ ἐκείνου παρέσχε τοῖς ἐχθροῖς ἀφορμάς .
ὁ δὲ γραψάμενος αὐτὸν προδοσίας Λεωβώτης ἦν ὁ Ἀλκμαίωνος Ἀγραυλῆθεν , ἅμα συνεπαιτιωμένων τῶν Σπαρτιατῶν .
ὁ γὰρ Παυσανίας πράττων ἐκεῖνα δὴ τὰ περὶ τὴν προδοσίαν πρότερον μὲν ἀπεκρύπτετο τὸν Θεμιστοκλέα , καίπερ ὄντα φίλον ·
ὡς δ εἶδεν ἐκπεπτωκότα τῆς πολιτείας καὶ φέροντα χαλεπῶς ἐθάρσησεν ἐπὶ τὴν κοινωνίαν τῶν πραττομένων παρακαλεῖν , γράμματα τοῦ βασιλέως ἐπιδεικνύμενος αὐτῷ καὶ παροξύνων ἐπὶ τοὺς Ἕλληνας ὡς πονηροὺς καὶ ἀχαρίστους 0 .
ὁ δὲ τὴν μὲν δέησιν ἀπετρίψατο τοῦ Παυσανίου καὶ τὴν κοινωνίαν ὅλως ἀπείπατο , πρὸς οὐδένα δὲ τοὺς λόγους ἐξήνεγκεν οὐ δὲ κατεμήνυσε τὴν πρᾶξιν , εἴ τε παύσεσθαι προσδοκῶν αὐτόν , εἴ τ ἄλλως καταφανῆ γενήσεσθαι σὺν οὐδενὶ λογισμῷ πραγμάτων ἀτόπων καὶ παραβόλων ὀρεγόμενον 0 .
οὕτω δὴ τοῦ Παυσανίου θανατωθέντος ἐπιστολαί τινες ἀνευρεθεῖσαι καὶ γράμματα περὶ τούτων εἰς ὑποψίαν ἐνέβαλον τὸν Θεμιστοκλέα ·
καὶ κατεβόων μὲν αὐτοῦ Λακεδαιμόνιοι , κατηγόρουν δ οἱ φθονοῦντες τῶν πολιτῶν , οὐ παρόντος , ἀλλὰ διὰ γραμμάτων ἀπολογουμένου μάλιστα ταῖς προτέραις κατηγορίαις .
διαβαλλόμενος γὰρ ὑπὸ τῶν ἐχθρῶν πρὸς τοὺς πολίτας ἔγραφεν , ὡς ἄρχειν μὲν ἀεὶ ζητῶν , ἄρχεσθαι δὲ μὴ πεφυκὼς μη δὲ βουλόμενος , οὐκ ἄν ποτε βαρβάροις αὑτὸν οὐ δὲ πολεμίοις ἀποδόσθαι μετὰ τῆς Ἑλλάδος .
οὐ μὴν ἀλλὰ συμπεισθεὶς ὑπὸ τῶν κατηγορούντων ὁ δῆμος ἔπεμψεν ἄνδρας , οἷς εἴρητο συλλαμβάνειν καὶ ἀνάγειν αὐτὸν κριθησόμενον ἐν τοῖς Ἕλλησιν .
προαισθόμενος δ ἐκεῖνος εἰς Κέρκυραν διεπέρασεν , οὔσης αὐτῷ πρὸς τὴν πόλιν εὐεργεσίας .
γενόμενος γὰρ αὐτῶν κριτὴς πρὸς Κορινθίους ἐχόντων διαφοράν , ἔλυσε τὴν ἔχθραν εἴκοσι τάλαντα κρίνας τοὺς Κορινθίους καταβαλεῖν καὶ Λευκάδα κοινῇ νέμειν ἀμφοτέρων ἄποικον .
ἐκεῖθεν δ εἰς Ἤπειρον ἔφυγε ·
καὶ διωκόμενος ὑπὸ τῶν Ἀθηναίων καὶ τῶν Λακεδαιμονίων ἔρριψεν αὑτὸν εἰς ἐλπίδας χαλεπὰς καὶ ἀπόρους καταφυγὼν πρὸς Ἄδμητον , ὃς βασιλεὺς μὲν ἦν Μολοττῶν , δεηθεὶς δέ τι τῶν Ἀθηναίων καὶ προπηλακισθεὶς ὑπὸ τοῦ Θεμιστοκλέους , ὅτ ἤκμαζεν ἐν τῇ πολιτείᾳ , δι ὀργῆς εἶχεν αὐτὸν ἀεὶ καὶ δῆλος ἦν , εἰ λάβοι , τιμωρησόμενος .
ἐν δὲ τῇ τότε τύχῃ μᾶλλον ὁ Θεμιστοκλῆς φοβηθεὶς συγγενῆ καὶ πρόσφατον φθόνον ὀργῆς παλαιᾶς καὶ βασιλικῆς , ταύτῃ φέρων ὑπέθηκεν ἑαυτόν , ἱκέτης τοῦ Ἀδμήτου καταστὰς ἴδιόν τινα καὶ παρηλλαγμένον τρόπον .
ἔχων γὰρ αὐτοῦ τὸν υἱὸν ὄντα παῖδα πρὸς τὴν ἑστίαν προσέπεσε , ταύτην μεγίστην καὶ μόνην σχεδὸν ἀναντίρρητον ἡγουμένων ἱκεσίαν τῶν Μολοσσῶν .
ἔνιοι μὲν οὖν Φθίαν τὴν γυναῖκα τοῦ βασιλέως λέγουσιν ὑποθέσθαι τῷ Θεμιστοκλεῖ τὸ ἱκέτευμα τοῦτο καὶ τὸν υἱὸν ἐπὶ τὴν ἑστίαν καθίσαι μετ αὐτοῦ ·
τινὲς δ αὐτὸν τὸν Ἄδμητον , ὡς ἀφοσιώσαιτο πρὸς τοὺς διώκοντας τὴν ἀνάγκην , δι ἣν οὐκ ἐκδίδωσι τὸν ἄνδρα , διαθεῖναι καὶ συντραγῳδῆσαι τὴν ἱκεσίαν 0 .
ἐκεῖ δ αὐτῷ τὴν γυναῖκα καὶ τοὺς παῖδας ἐκκλέψας ἐκ τῶν Ἀθηνῶν Ἐπικράτης ὁ Ἀχαρνεὺς ἀπέστειλεν ·
ὃν ἐπὶ τούτῳ Κίμων ὕστερον κρίνας ἐθανάτωσεν , ὡς ἱστορεῖ Στησίμβροτος .
εἶτ οὐκ οἶδ ὅπως ἐπιλαθόμενος τούτων ἢ τὸν Θεμιστοκλέα ποιῶν ἐπιλαθόμενον πλεῦσαί φησιν εἰς Σικελίαν καὶ παρ Ἱέρωνος αἰτεῖν τοῦ τυράννου τὴν θυγατέρα πρὸς γάμον , ὑπισχνούμενον αὐτῷ τοὺς Ἕλληνας ὑπηκόους ποιήσειν ·
ἀποτριψαμένου δὲ τοῦ Ἱέρωνος , οὕτως εἰς τὴν Ἀσίαν ἀπᾶραι .
ταῦτα δ οὐκ εἰκός ἐστιν οὕτω γενέσθαι .
θεόφραστος γὰρ ἐν τοῖς Περὶ βασιλείας ἱστορεῖ τὸν Θεμιστοκλέα πέμψαντος εἰς Ὀλυμπίαν Ἱέρωνος ἵππους ἀγωνιστὰς καὶ σκηνήν τινα κατεσκευασμένην πολυτελῶς στήσαντος , εἰπεῖν ἐν τοῖς Ἕλλησι λόγον , ὡς χρὴ τὴν σκηνὴν διαρπάσαι τοῦ τυράννου καὶ κωλῦσαι τοὺς ἵππους ἀγωνίσασθαι .
θουκυδίδης δέ φησι καὶ πλεῦσαι αὐτὸν ἐπὶ τὴν ἑτέραν καταβάντα θάλασσαν ἀπὸ Πύδνης , οὐδενὸς εἰδότος ὅστις εἴη τῶν πλεόντων , μέχρι οὗ πνεύματι τῆς ὁλκάδος εἰς Νάξον καταφερομένης ὑπὸ Ἀθηναίων πολιορκουμένην τότε φοβηθεὶς ἀναδείξειεν ἑαυτὸν τῷ τε ναυκλήρῳ καὶ τῷ κυβερνήτῃ , καὶ τὰ μὲν δεόμενος , τὰ δ ἀπειλῶν καὶ λέγων , ὅτι κατηγορήσοι καὶ καταψεύσοιτο πρὸς τοὺς Ἀθηναίους , ὡς οὐκ ἀγνοοῦντες , ἀλλὰ χρήμασι πεισθέντες ἐξ ἀρχῆς , ἀναλάβοιεν αὐτόν , οὕτως ἀναγκάσειε παραπλεῦσαι καὶ λαβέσθαι τῆς Ἀσίας .
τῶν δὲ χρημάτων αὐτῷ πολλὰ μὲν ὑπεκκλαπέντα διὰ τῶν φίλων εἰς Ἀσίαν ἔπλει ·
τῶν δὲ φανερῶν γενομένων καὶ συναχθέντων εἰς τὸ δημόσιον Θεόπομπος μὲν ἑκατὸν τάλαντα , Θεόφραστος δὲ ὀγδοήκοντά φησι γενέσθαι τὸ πλῆθος , οὐ δὲ τριῶν ἄξια ταλάντων κεκτημένου τοῦ Θεμιστοκλέους πρὶν ἅπτεσθαι τῆς πολιτείας 0 .
ἐπεὶ δὲ κατέπλευσεν εἰς Κύμην καὶ πολλοὺς ᾔσθετο τῶν ἐπὶ θαλάττῃ παραφυλάττοντας αὐτὸν λαβεῖν , μάλιστα δὲ τοὺς περὶ Ἐργοτέλη καὶ Πυθόδωρον  ἦν γὰρ ἡ θήρα λυσιτελὴς τοῖς τὸ κερδαίνειν ἀπὸ παντὸς ἀγαπῶσι , διακοσίων ἐπικεκηρυγμένων αὐτῷ ταλάντων ὑπὸ τοῦ βασιλέως  , ἔφυγεν εἰς Αἰγάς , Αἰολικὸν πολισμάτιον , ὑπὸ πάντων ἀγνοούμενος πλὴν τοῦ ξένου Νικογένους , ὃς Αἰολέων πλείστην οὐσίαν ἐκέκτητο καὶ τοῖς ἄνω δυνατοῖς γνώριμος ὑπῆρχε .
παρὰ τούτῳ κρυπτόμενος ἡμέρας ὀλίγας διέτριψεν ·
εἶτα μετὰ τὸ δεῖπνον ἐκ θυσίας τινος Ὄλβιος ὁ τῶν τέκνων τοῦ Νικογένους παιδαγωγὸς ἔκφρων γενόμενος καὶ θεοφόρητος ἀνεφώνησεν ἐν μέτρῳ ταυτί ·
νυκτὶ φωνήν , νυκτὶ βουλήν , νυκτὶ τὴν νίκην δίδου .
καὶ μετὰ ταῦτα κοιμηθεὶς ὁ Θεμιστοκλῆς ὄναρ ἔδοξεν ἰδεῖν δράκοντα κατὰ τῆς γαστρὸς αὐτοῦ περιελιττόμενον καὶ προσανέρποντα τῷ τραχήλῳ ·
γενόμενον δ ἀετόν , ὡς ἥψατο τοῦ προσώπου , περιβαλόντα τὰς πτέρυγας ἐξᾶραι καὶ κομίζειν πολλὴν ὁδόν , εἶτα χρυσοῦ τινὸς κηρυκείου φανέντος , ἐπὶ τούτου στῆσαι βεβαίως αὐτὸν ἀμηχάνου δείματος καὶ ταραχῆς ἀπαλλαγέντα .
πέμπεται δ οὖν ὑπὸ τοῦ Νικογένους μηχανησαμένου τι τοιόνδε .
τοῦ βαρβαρικοῦ γένους τὸ πολὺ καὶ μάλιστα τὸ Περσικὸν εἰς ζηλοτυπίαν τὴν περὶ τὰς γυναῖκας ἄγριον φύσει καὶ χαλεπόν ἐστιν .
οὐ γὰρ μόνον τὰς γαμετάς , ἀλλὰ καὶ τὰς ἀργυρωνήτους καὶ παλλακευομένας ἰσχυρῶς παραφυλάττουσιν , ὡς ὑπὸ μηδενὸς ὁρᾶσθαι τῶν ἐκτός , ἀλλ οἴκοι μὲν διαιτᾶσθαι κατακεκλεισμένας , ἐν δὲ ταῖς ὁδοιπορίαις ὑπὸ σκηνὰς κύκλῳ περιπεφραγμένας ἐπὶ τῶν ἁρμαμαξῶν ὀχεῖσθαι τοιαύτης τῷ Θεμιστοκλεῖ κατασκευασθείσης ἀπήνης καταδὺς ἐκομίζετο , τῶν περὶ αὐτὸν ἀεὶ τοῖς ἐντυγχάνουσι καὶ πυνθανομένοις λεγόντων , ὅτι γύναιον Ἑλληνικὸν ἄγουσιν ἀπ Ἰωνίας πρός τινα τῶν ἐπὶ θύραις βασιλέως .
θουκυδίδης μὲν οὖν καὶ Χάρων ὁ Λαμψακηνὸς ἱστοροῦσι τεθνηκότος Ξέρξου πρὸς τὸν υἱὸν αὐτοῦ τῷ Θεμιστοκλεῖ γενέσθαι τὴν ἔντευξιν ·
ἔφορος δὲ καὶ Δείνων καὶ Κλείταρχος καὶ Ἡρακλείδης , ἔτι δ ἄλλοι πλείονες , πρὸς αὐτὸν ἀφικέσθαι τὸν Ξέρξην 0 .
τοῖς δὲ χρονικοῖς δοκεῖ μᾶλλον ὁ Θουκυδίδης συμφέρεσθαι , καίπερ οὐ δ αὐτοῖς ἀτρέμα συνταττομένοις .
ὁ δ οὖν Θεμιστοκλῆς γενόμενος παρ αὐτὸ τὸ δεινὸν ἐντυγχάνει πρῶτον Ἀρταβάνῳ τῷ χιλιάρχῳ λέγων , Ἕλλην μὲν εἶναι , βούλεσθαι δ ἐντυχεῖν βασιλεῖ περὶ μεγίστων πραγμάτων καὶ πρὸς ἃ τυγχάνει μάλιστα σπουδάζων ἐκεῖνος .
ὦ ξένε , νόμοι διαφέρουσιν ἀνθρώπων ·
ἄλλα δ ἄλλοις καλά 0 ·
καλὸν δὲ πᾶσι τὰ οἰκεῖα κοσμεῖν καὶ σώζειν 0 .
ὑμᾶς μὲν οὖν ἐλευθερίαν μάλιστα θαυμάζειν καὶ ἰσότητα λόγος 0 ·
ἡμῖν δὲ πολλῶν νόμων καὶ καλῶν ὄντων κάλλιστος οὗτός ἐστι , τιμᾶν βασιλέα , καὶ προσκυνεῖν ὡς εἰκόνα θεοῦ τοῦ τὰ πάντα σώζοντος 0 .
εἰ μὲν οὖν ἐπαινῶν τὰ ἡμέτερα προσκυνήσεις , ἔστι σοι καὶ θεάσασθαι βασιλέα καὶ προσειπεῖν ·
εἰ δ ἄλλο τι φρονεῖς , ἀγγέλοις ἑτέροις χρήσῃ πρὸς αὐτόν .
βασιλεῖ γὰρ οὐ πάτριον ἀνδρὸς ἀκροᾶσθαι μὴ προσκυνήσαντος 0 .
ταῦτα ὁ Θεμιστοκλῆς ἀκούσας λέγει πρὸς αὐτόν ·
ἀλλ ἔγωγε τὴν βασιλέως , ὦ Ἀρτάβανε , φήμην καὶ δύναμιν αὐξήσων ἀφῖγμαι , καὶ αὐτός τε πείσομαι τοῖς ὑμετέροις νόμοις , ἐπεὶ θεῷ τῷ μεγαλύνοντι Πέρσας οὕτω δοκεῖ , καὶ δι ἐμὲ πλείονες τῶν νῦν βασιλέα προσκυνήσουσιν .
ὥστε τοῦτο μηδὲν ἐμποδὼν ἔστω τοῖς λόγοις , οὓς βούλομαι πρὸς ἐκεῖνον εἰπεῖν .
τίνα δ , εἶπεν ὁ Ἀρτάβανος , Ἑλλήνων ἀφῖχθαί σε φῶμεν ;
οὐ γὰρ ἰδιώτῃ τὴν γνώμην ἔοικας .
καὶ ὁ Θεμιστοκλῆς 0 ·
τοῦτ οὐκέτ ἄν , ἔφη , πύθοιτό τις , Ἀρτάβανε , πρότερος βασιλέως .
οὕτω μὲν ὁ Φανίας φησίν .
ὁ δ Ἐρατοσθένης ἐν τοῖς Περὶ πλούτου προσιστόρησε , διὰ γυναικὸς Ἐρετρικῆς , ἣν ὁ χιλίαρχος εἶχε , τῷ Θεμιστοκλεῖ τὴν πρὸς αὐτὸν ἔντευξιν γενέσθαι καὶ σύστασιν .
ἐπεὶ δ οὖν εἰσήχθη πρὸς βασιλέα καὶ προσκυνήσας ἔστη σιωπῇ , προστάξαντος τῷ ἑρμηνεῖ τοῦ βασιλέως ἐρωτῆσαι , τίς ἐστι , καὶ τοῦ ἑρμηνέως ἐρωτήσαντος , εἶπεν ·
ἥκω σοι , βασιλεῦ , Θεμιστοκλῆς ὁ Ἀθηναῖος ἐγὼ φυγὰς ὑφ Ἑλλήνων διωχθείς , ᾧ πολλὰ μὲν ὀφείλουσι Πέρσαι κακά , πλείω δὲ ἀγαθὰ κωλύσαντι τὴν δίωξιν , ὅτε τῆς Ἑλλάδος ἐν ἀσφαλεῖ γενομένης παρέσχε τὰ οἴκοι σωζόμενα χαρίσασθαί τι καὶ ὑμῖν .
ἐμοὶ μὲν οὖν πάντα πρέποντα ταῖς παρούσαις συμφοραῖς ἐστι , καὶ παρεσκευασμένος ἀφῖγμαι δέξασθαί τε χάριν εὐμενῶς διαλλαττομένου καὶ παραιτεῖσθαι μνησικακοῦντος ὀργῆν ·
σὺ δὲ τοὺς ἐμοὺς ἐχθροὺς μάρτυρας θέμενος ὧν εὐεργέτησα Πέρσας , νῦν ἀπόχρησαι ταῖς ἐμαῖς τύχαις πρὸς ἐπίδειξιν ἀρετῆς μᾶλλον ἢ πρὸς ἀποπλήρωσιν ὀργῆς 0 .
σώσεις μὲν γὰρ ἱκέτην σόν , ἀπολεῖς δ Ἑλλήνων πολέμιον γενόμενον .
ταῦτ εἰπὼν ὁ Θεμιστοκλῆς ἐπεθείασε τῷ λόγῳ προσδιελθὼν τὴν ὄψιν , ἣν εἶδεν ἐν Νικογένους , καὶ τὸ μάντευμα τοῦ Δωδωναίου Διός , ὡς κελευσθεὶς πρὸς τὸν ὁμώνυμον τοῦ θεοῦ βαδίζειν συμφρονήσειε πρὸς ἐκεῖνον ἀναπέμπεσθαι ·
μεγάλους γὰρ ἀμφοτέρους εἶναί τε καὶ λέγεσθαι βασιλέας .
ἀκούσας δ ὁ Πέρσης , ἐκείνῳ μὲν οὐδὲν ἀπεκρίνατο , καίπερ θαυμάσας τὸ φρόνημα καὶ τὴν τόλμαν αὐτοῦ ·
μακαρίσας δὲ πρὸς τοὺς φίλους ἑαυτόν , ὡς ἐπ εὐτυχίᾳ μεγίστῃ , καὶ κατευξάμενος ἀεὶ τοῖς πολεμίοις τοιαύτας φρένας διδόναι τὸν Ἀριμάνιον , ὅπως ἐλαύνωσι τοὺς ἀρίστους ἐξ ἑαυτῶν , θῦσαί τε τοῖς θεοῖς λέγεται καὶ πρὸς πόσιν εὐθὺς τραπέσθαι καὶ νύκτωρ ὑπὸ χαρᾶς διὰ μέσων τῶν ὕπνων βοῆσαι τρίς 0 ·
ἔχω Θεμιστοκλέα τὸν Ἀθηναῖον .
ἅμα δ ἡμέρᾳ συγκαλέσας τοὺς φίλους εἰσῆγεν αὐτὸν οὐδὲν ἐλπίζοντα χρηστὸν ἐξ ὧν ἑώρα τοὺς ἐπὶ θύραις , ὡς ἐπύθοντο τ οὔνομα παρόντος αὐτοῦ , χαλεπῶς διακειμένους καὶ κακῶς λέγοντας .
ἔτι δὲ Ῥωξάνης ὁ χιλίαρχος , ὡς κατ αὐτὸν ἦν ὁ Θεμιστοκλῆς προσιών , καθημένου βασιλέως καὶ τῶν ἄλλων σιωπώντων , ἀτρέμα στενάξας εἶπεν ·
ὄφις Ἕλλην ὁ ποικίλος , ὁ βασιλέως σε δαίμων δεῦρο ἤγαγεν 0 .
οὐ μὴν ἀλλ εἰς ὄψιν ἐλθόντος αὐτοῦ καὶ πάλιν προσκυνήσαντος , ἀσπασάμενος καὶ προσειπὼν φιλοφρόνως ὁ βασιλεύς , ἤδη μὲν ἔφησεν αὐτῷ διακόσια τάλαντα ὀφείλειν ·
κομίσαντα γὰρ αὑτὸν ἀπολήψεσθαι δικαίως τὸ ἐπικηρυχθὲν τῷ ἀγαγόντι ·
πολλῷ δὲ πλείω τούτων ὑπισχνεῖτο καὶ παρεθάρρυνε καὶ λέγειν ἐδίδου περὶ τῶν Ἑλληνικῶν , ἃ βούλοιτο , παρρησιαζόμενον .
ὁ δὲ Θεμιστοκλῆς ἀπεκρίνατο , τὸν λόγον ἐοικέναι τοῦ ἀνθρώπου τοῖς ποικίλοις στρώμασιν ·
ὡς γὰρ ἐκεῖνα καὶ τοῦτον ἐκτεινόμενον μὲν ἐπιδείκνυσθαι τὰ εἴδη , συστελλόμενον δὲ κρύπτειν καὶ διαφθείρειν 0 ·
ὅθεν αὐτῷ χρόνου δεῖν 0 .
ἐπεὶ δέ , ἡσθέντος τοῦ βασιλέως τῇ εἰκασίᾳ καὶ λαμβάνειν κελεύσαντος , ἐνιαυτὸν αἰτησάμενος καὶ τὴν Περσίδα γλῶτταν ἀποχρώντως ἐκμαθὼν ἐνετύγχανε βασιλεῖ δι αὑτοῦ , τοῖς μὲν ἐκτὸς δόξαν παρέσχε περὶ τῶν Ἑλληνικῶν πραγμάτων διειλέχθαι , πολλῶν δὲ καινοτομουμένων περὶ τὴν αὐλὴν καὶ τοὺς φίλους ὑπὸ τοῦ βασιλέως ἐν ἐκείνῳ τῷ καιρῷ , φθόνον ἔσχε παρὰ τοῖς δυνατοῖς , ὡς καὶ κατ ἐκείνων παρρησίᾳ χρήσασθαι πρὸς αὐτὸν ἀποτετολμηκώς .
οὐδὲν γὰρ ἦσαν αἱ τιμαὶ ταῖς τῶν ἄλλων ἐοικυῖαι ξένων , ἀλλὰ καὶ κυνηγεσίων βασιλεῖ μετέσχε καὶ τῶν οἴκοι διατριβῶν , ὥστε καὶ μητρὶ τῇ βασιλέως εἰς ὄψιν ἐλθεῖν καὶ γενέσθαι συνήθης , διακοῦσαι δὲ καὶ τῶν μαγικῶν λόγων τοῦ βασιλέως κελεύσαντος .
ἐπεὶ δὲ Δημάρατος ὁ Σπαρτιάτης αἰτήσασθαι δωρεὰν κελευσθεὶς ᾐτήσατο τὴν κίταριν , ὥσπερ οἱ βασιλεῖς , ἐπαράμενος εἰσελάσαι διὰ Σάρδεων , Μιθροπαύστης μὲν ἀνεψιὸς ὢν βασιλέως εἶπε τοῦ Δημαράτου τῆς τιάρας ἁψάμενος 0 ·
αὕτη μὲν ἡ κίταρις οὐκ ἔχει ἐγκέφαλον , ὃν ἐπικαλύψει ·
σὺ δ οὐκ ἔσῃ Ζεὺς ἂν λάβῃς κεραυνόν ·
ἀπωσαμένου δὲ τὸν Δημάρατον ὀργῇ διὰ τὸ αἴτημα τοῦ βασιλέως καὶ δοκοῦντος ἀπαραιτήτως ἔχειν πρὸς αὐτόν , ὁ Θεμιστοκλῆς δεηθεὶς ἔπεισε καὶ διήλλαξε .
λέγεται δὲ καὶ τοὺς ὕστερον βασιλεῖς , ἐφ ὧν μᾶλλον αἱ Περσικαὶ πράξεις ταῖς Ἑλληνικαῖς ἀνεκράθησαν , ὁσάκις δεηθεῖεν ἀνδρὸς Ἕλληνος , ἐπαγγέλλεσθαι καὶ γράφειν ἕκαστον , ὡς μείζων ἔσοιτο παρ αὐτῷ Θεμιστοκλέους .
αὐτὸν δὲ τὸν Θεμιστοκλέα φασὶν ἤδη μέγαν ὄντα καὶ θεραπευόμενον ὑπὸ πολλῶν λαμπρᾶς ποτε τραπέζης αὐτῷ παρατεθείσης πρὸς τοὺς παῖδας εἰπεῖν ·
ὦ παῖδες , ἀπωλόμεθα ἄν , εἰ μὴ ἀπωλόμεθα .
πόλεις δ αὐτῷ τρεῖς μὲν οἱ πλεῖστοι δοθῆναι λέγουσιν εἰς ἄρτον καὶ οἶνον καὶ ὄψον , Μαγνησίαν καὶ Λάμψακον καὶ Μυοῦντα ·
δύο δ ἄλλας προστίθησιν ὁ Κυζικηνὸς Νεάνθης καὶ Φανίας , Περκώτην καὶ Παλαίσκηψιν εἰς στρωμνὴν καὶ ἀμπεχόνην .
καταβαίνοντι δ αὐτῷ πρὸς τὰς Ἑλληνικὰς πράξεις ἐπὶ θάλατταν Πέρσης ἀνὴρ Ἐπιξύης ὄνομα , σατραπεύων τῆς ἄνω Φρυγίας , ἐπεβούλευσε , παρεσκευακὼς ἔκπαλαι Πισίδας τινὰς ἀποκτενοῦντας , ὅταν ἐν τῇ καλουμένῃ κώμῃ Λεοντοκεφάλῳ γενόμενος καταυλισθῇ .
τῷ δὲ λέγεται καθεύδοντι μεσημβρίας τὴν μητέρα τῶν θεῶν ὄναρ φανεῖσαν εἰπεῖν ·
ὦ Θεμιστόκλεις , ὑστέρει κεφαλῆς λεόντων , ἵνα μὴ λέοντι περιπέσῃς .
ἐγὼ δὲ ἀντὶ τούτου σε αἰτῶ θεράπαιναν Μνησιπτολέμαν .
διαταραχθεὶς οὖν ὁ Θεμιστοκλῆς προσευξάμενος τῇ θεῷ τὴν μὲν λεωφόρον ἀφῆκεν , ἑτέρᾳ δὲ περιελθὼν καὶ παραλλάξας τὸν τόπον ἐκεῖνον ἤδη νυκτὸς οὔσης κατηυλίσατο .
τῶν δὲ τὴν σκηνὴν κομιζόντων ὑποζυγίων ἑνὸς εἰς τὸν ποταμὸν ἐμπεσόντος , οἱ τοῦ Θεμιστοκλέους οἰκέται τὰς αὐλαίας διαβρόχους γενομένας ἐκπετάσαντες ἀνέψυχον .
οἱ δὲ Πισίδαι τὰ ξίφη λαβόντες ἐν τούτῳ προσεφέροντο , καὶ τὰ ψυχόμενα πρὸς τὴν σελήνην οὐκ ἀκριβῶς ἰδόντες ᾠήθησαν εἶναι τὴν σκηνὴν τὴν Θεμιστοκλέους κ ἀκεῖνον ἔνδον εὑρήσειν ἀναπαυόμενον .
ὡς δ ἐγγὺς γενόμενοι τὴν αὐλαίαν ἀνέστελλον , ἐπιπίπτουσιν αὐτοῖς οἱ παραφυλάσσοντες καὶ συλλαμβάνουσι .
διαφυγὼν δὲ τὸν κίνδυνον οὕτω καὶ θαυμάσας τὴν ἐπιφάνειαν τῆς θεοῦ ναὸν κατεσκεύασεν ἐν Μαγνησίᾳ Δινδυμήνης καὶ τὴν θυγατέρα Μνησιπτολέμαν ἱέρειαν ἀπέδειξεν .
ὡς δ ἦλθεν εἰς Σάρδεις καὶ σχολὴν ἄγων ἐθεᾶτο τῶν ἱερῶν τὴν κατασκευὴν καὶ τῶν ἀναθημάτων τὸ πλῆθος , εἶδε δὲ ἐν μητρὸς ἱερῷ τὴν καλουμένην ὑδροφόρον κόρην χαλκῆν , μέγεθος δίπηχυν , ἣν αὐτὸς ὅτε τῶν Ἀθήνησιν ὑδάτων ἐπιστάτης ἦν , ἑλὼν τοὺς ὑφαιρουμένους τὸ ὕδωρ καὶ παροχετεύοντας , ἀνέθηκεν ἐκ τῆς ζημίας ποιησάμενος , εἴ τε δὴ παθών τι πρὸς τὴν αἰχμαλωσίαν τοῦ ἀναθήματος εἴ τε βουλόμενος ἐνδείξασθαι τοῖς Ἀθηναίοις , ὅσην ἔχει τιμὴν καὶ δύναμιν ἐν τοῖς βασιλέως πράγμασι , λόγον τῷ Λυδίας σατράπῃ προσήνεγκεν αἰτούμενος ἀποστεῖλαι τὴν κόρην εἰς τὰς Ἀθήνας .
χαλεπαίνοντος δὲ τοῦ βαρβάρου καὶ βασιλεῖ γράψειν φήσαντος ἐπιστολήν , φοβηθεὶς ὁ Θεμιστοκλῆς εἰς τὴν γυναικωνῖτιν κατέφυγε καὶ τὰς παλλακίδας αὐτοῦ θεραπεύσας χρήμασιν ἐκεῖνόν τε κατεπράϋνε τῆς ὀργῆς καὶ πρὸς τὰ ἄλλα παρεῖχεν ἑαυτὸν εὐλαβέστερον , ἤδη καὶ τὸν φθόνον τῶν βαρβάρων δεδοικώς .
οὐ γὰρ πλανώμενος περὶ τὴν Ἀσίαν , ὥς φησι Θεόπομπος , ἀλλ ἐν Μαγνησίᾳ μὲν οἰκῶν , καρπούμενος δὲ δωρεὰς μεγάλας καὶ τιμώμενος ὅμοια Περσῶν τοῖς ἀρίστοις , ἐπὶ πολὺν χρόνον ἀδεῶς διῆγεν , οὐ πάνυ τι τοῖς Ἑλληνικοῖς πράγμασι βασιλέως προσέχοντος ὑπ ἀσχολιῶν περὶ τὰς ἄνω πράξεις .
ὡς δ Αἴγυπτός τε ἀφισταμένη βοηθούντων Ἀθηναίων καὶ τριήρεις Ἑλληνικαὶ μέχρι Κύπρου καὶ Κιλικίας ἀναπλέουσαι καὶ Κίμων θαλαττοκρατῶν ἐπέστρεψεν αὐτὸν ἀντεπιχειρεῖν τοῖς Ἕλλησι καὶ κωλύειν αὐξανομένους ἐπ αὐτόν , ἤδη δὲ καὶ δυνάμεις ἐκινοῦντο καὶ στρατηγοὶ διεπέμποντο καὶ κατέβαινον ἀγγελίαι πρὸς Θεμιστοκλέα , τῶν Ἑλληνικῶν ἐξάπτεσθαι κελεύοντος βασιλέως καὶ βεβαιοῦν τὰς ὑποσχέσεις , οὔ τε δι ὀργήν τινα παροξυνθεὶς κατὰ τῶν πολιτῶν οὔ τε ἐπαρθεὶς τιμῇ τοσαύτῃ καὶ δυνάμει πρὸς τὸν πόλεμον , ἀλλ ἴσως μὲν οὐ δ ἐφικτὸν ἡγούμενος τὸ ἔργον , ἄλλους τε μεγάλους τῆς Ἑλλάδος ἐχούσης στρατηγοὺς τότε καὶ Κίμωνος ὑπερφυῶς εὐημεροῦντος ἐν τοῖς πολεμικοῖς , τὸ δὲ πλεῖστον αἰδοῖ τῆς τε δόξης τῶν πράξεων τῶν ἑαυτοῦ καὶ τῶν τροπαίων ἐκείνων , ἄριστα βουλευσάμενος ἐπιθεῖναι τῷ βίῳ τὴν τελευτὴν πρέπουσαν , ἔθυσε τοῖς θεοῖς , καὶ τοὺς φίλους συναγαγὼν καὶ δεξιωσάμενος , ὡς μὲν ὁ πολὺς λόγος , αἷμα ταύρειον πιών , ὡς δ ἔνιοι , φάρμακον ἐφήμερον προσενεγκάμενος , ἐν Μαγνησίᾳ κατέστρεψε πέντε πρὸς τοῖς ἑξήκοντα βεβιωκὼς ἔτη καὶ τὰ πλεῖστα τούτων ἐν πολιτείαις καὶ ἡγεμονίαις 0 .
τὴν δ αἰτίαν τοῦ θανάτου καὶ τὸν τρόπον πυθόμενον βασιλέα λέγουσιν ἔτι μᾶλλον θαυμάσαι τὸν ἄνδρα καὶ τοῖς φίλοις αὐτοῦ καὶ οἰκείοις χρώμενον διατελεῖν φιλανθρώπως .
ἀπέλιπε δὲ Θεμιστοκλῆς παῖδας ἐκ μὲν Ἀρχίππης τῆς Λυσάνδρου τοῦ Ἀλωπεκῆθεν Ἀρχέπτολιν καὶ Πολύευκτον καὶ Κλεόφαντον , οὗ καὶ Πλάτων ὁ φιλόσοφος ὡς ἱππέως ἀρίστου , τ ἆλλα δ οὐδενὸς ἀξίου γενομένου μνημονεύει 0 .
τῶν δὲ πρεσβυτάτων Νεοκλῆς μὲν ἔτι παῖς ὢν ὑφ ἵππου δηχθεὶς ἀπέθανε , Διοκλέα δὲ Λύσανδρος ὁ πάππος υἱὸν ἐποιήσατο .
θυγατέρας δὲ πλείους ἔσχεν , ὧν Μνησιπτολέμαν μὲν ἐκ τῆς ἐπιγαμηθείσης γενομένην Ἀρχέπτολις ὁ ἀδελφὸς οὐκ ὢν ὁμομήτριος ἔγημεν , Ἰταλίαν δὲ Πανθοίδης ὁ Χῖος , Σύβαριν δὲ Νικομήδης ὁ Ἀθηναῖος 0 1 2 ·
νικομάχην δὲ Φρασικλῆς ὁ ἀδελφιδοῦς Θεμιστοκλέους , ἤδη τετελευτηκότος ἐκείνου , πλεύσας εἰς Μαγνησίαν ἔλαβε παρὰ τῶν ἀδελφῶν , νεωτάτην δὲ πάντων τῶν τέκνων Ἀσίαν ἔθρεψε .
καὶ τάφον μὲν αὐτοῦ λαμπρὸν ἐν τῇ ἀγορᾷ Μάγνητες ἔχουσι ·
περὶ δὲ τῶν λειψάνων οὔ τ Ἀνδοκίδῃ προσέχειν ἄξιον ἐν τῷ Πρὸς τοὺς ἑταίρους λέγοντι , φωράσαντας τὰ λείψανα διαρρῖψαι τοὺς Ἀθηναίους  ψεύδεται γὰρ ἐπὶ τὸν δῆμον παροξύνων τοὺς ὀλιγαρχικούς   , ὅ τε Φύλαρχος , ὥσπερ ἐν τραγῳδίᾳ τῇ ἱστορίᾳ μονονοὺ μηχανὴν ἄρας καὶ προαγαγὼν Νεοκλέα τινὰ καὶ Δημόπολιν , υἱοὺς Θεμιστοκλέους , ἀγῶνα βούλεται κινεῖν καὶ πάθος , ὃ οὐ δ ἂν ὁ τυχὼν ἀγνοήσειεν ὅτι πέπλασται 0 .
διόδωρος δ ὁ περιηγητὴς ἐν τοῖς Περὶ μνημάτων εἴρηκεν ὡς ὑπονοῶν μᾶλλον ἢ γινώσκων , ὅτι περὶ τὸν μέγαν λιμένα τοῦ Πειραιῶς ἀπὸ τοῦ κατὰ τὸν Ἄλκιμον ἀκρωτηρίου πρόκειταί τις οἷον ἀγκών , καὶ κάμψαντι τοῦτον ἐντός , ᾗ τὸ ὑπεύδιον τῆς θαλάττης , κρηπίς ἐστιν εὐμεγέθης καὶ τὸ περὶ αὐτὴν βωμοειδὲς τάφος τοῦ Θεμισκοκλέους 0 .
οἴεται δε καὶ Πλάτωνα τὸν κωμικὸν αὐτῷ μαρτυρεῖν ἐν τούτοις ·
ὁ σὸς δὲ τύμβος ἐν καλῷ κεχωσμένος τοῖς ἐμπόροις πρόσρησις ἔσται πανταχοῦ , τούς τ ἐκπλέοντας εἰσπλέοντάς τ ὄψεται , χ ὠπόταν ἅμιλλα τῶν νεῶν θεάσεται .
τοῖς δ ἀπὸ γένους τοῦ Θεμιστοκλέους καὶ τιμαί τινες ἐν Μαγνησίᾳ φυλαττόμεναι μέχρι τῶν ἡμετέρων χρόνων ἦσαν , ἃς ἐκαρποῦτο Θεμιστοκλῆς Ἀθηναῖος , ἡμέτερος συνήθης καὶ φίλος παρ Ἀμμωνίῳ τῷ φιλοσόφῳ γενόμενος .
περὶ δὲ Φουρίου Καμίλλου πολλῶν καὶ μεγάλων λεγομένων ἴδιον εἶναι δοκεῖ μάλιστα καὶ παράδοξον , ὅτι πλεῖστα μὲν ἐν ἡγεμονίαις καὶ μέγιστα κατορθώσας , δικτάτωρ δὲ πεντάκις αἱρεθείς , θριαμβεύσας δὲ τετράκις , κτίστης δὲ τῆς Ῥώμης ἀναγραφεὶς δεύτερος , οὐ δὲ ἅπαξ ὑπάτευσε 0 .
τούτου δ αἴτιον ἡ τῆς τότε πολιτείας κατάστασις , ἐκ διαφορᾶς τοῦ δήμου πρὸς τὴν σύγκλητον ὑπάτους μὲν ἐρίσαντος μὴ ἀποδείκνυσθαι , χιλιάρχους δὲ χειροτονοῦντος ἐπὶ τὴν ἡγεμονίαν , ὧν , καίπερ ἀπ ἐξουσίας καὶ δυνάμεως ὑπατικῆς ἅπαντα πραττόντων , ἧττον ἦν ἐπαχθὴς ἡ ἀρχὴ διὰ τὸ πλῆθος , τὸ γὰρ ἓξ ἄνδρας , ἀλλὰ μὴ δύο , τοῖς πράγμασιν ἐφιστάναι , παρεμυθεῖτο τοὺς βαρυνομένους τὴν ὀλιγαρχίαν 0 .
κατὰ τοῦτο δὴ καιροῦ μάλιστα τῇ δόξῃ καὶ τοῖς πράγμασιν ἀκμάσας ὁ Κάμιλλος ὕπατος μὲν οὐκ ἠξίωσεν ἄκοντι τῷ δήμῳ γενέσθαι , καίπερ ἐν τῷ διὰ μέσου δεξαμένης ὑπατικὰς ἀρχαιρεσίας τῆς πολιτείας πολλάκις , ἐν δὲ ταῖς ἄλλαις ἡγεμονίαις πολλαῖς καὶ παντοδαπαῖς γενομέναις τοιοῦτον αὑτὸν παρέσχεν , ὥστε τὴν μὲν ἐξουσίαν καὶ μοναρχοῦντος εἶναι κοινήν , τὴν δὲ δόξαν ἰδίαν καὶ μεθ ἑτέρων στρατηγοῦντος ·
ὧν τοῦ μὲν ἡ μετριότης αἴτιον ἀνεπιφθόνως ἄρχοντος , τοῦ δ ἡ φρόνησις , δι ἣν ὁμολογουμένως ἐπρώτευεν 0 1 2 .
οὔπω δὲ τότε περὶ τὸν τῶν Φουρίων οἶκον οὔσης μεγάλης ἐπιφανείας αὐτὸς ἀφ ἑαυτοῦ πρῶτος εἰς δόξαν προῆλθεν ἐν τῇ μεγάλῃ μάχῃ πρὸς Αἰκανοὺς καὶ Οὐολούσκους ὑπὸ δικτάτορι Ποστουμίῳ Τουβέρτῳ στρατευόμενος , προϊππεύων γὰρ τοῦ στρατοῦ καὶ πληγῇ περιπεσὼν εἰς τὸν μηρόν οὐκ ἀνῆκεν , ἀλλ ἐγκείμενον τῷ τραύματι παρέλκων τὸ ἀκόντισμα καὶ συμπλεκόμενος τοῖς ἀρίστοις τῶν πολεμίων τροπὴν ἐποίησεν .
ἐκ δὲ τούτου τῶν τ ἄλλων γερῶν ἔτυχε καὶ τιμητὴς ἀπεδείχθη , μέγα τῆς ἀρχῆς ἀξίωμα ταύτης ἐπὶ τῶν τότε χρόνων ἐχούσης .
μνημονεύεται δὲ αὐτοῦ τιμητεύοντος καλὸν μὲν ἔργον τὸ τοὺς ἀγάμους λόγοις τε πείθοντα καὶ ζημίαις ἀπειλοῦντα συγκαταζεῦξαι ταῖς χηρευούσαις γυναιξί πολλαὶ δ ἦσαν αὗται διὰ τοὺς πολέμους , ἀναγκαῖον δὲ τὸ καὶ τοὺς ὀρφανοὺς ὑποτελεῖς ποιῆσαι πρότερον ἀνεισφόρους ὄντας 0 .
αἴτιαι δ ἦσαν αἱ συνεχεῖς στρατεῖαι μεγάλων ἀναλωμάτων δεόμεναι , καὶ μάλιστα κατήπειγεν ἡ Οὐηΐων πολιορκία , τούτους ἔνιοι Οὐηιεντανοὺς καλοῦσιν .
ἦν δὲ πρόσχημα τῆς Τυρρηνίας ἡ πόλις , ὅπλων μὲν ἀριθμῷ καὶ πλήθει τῶν στρατευομένων οὐκ ἀποδέουσα τῆς Ῥώμης , πλούτῳ δὲ καὶ βίων ἁβρότητι καὶ τρυφαῖς καὶ πολυτελείαις ἀγαλλομένη πολλοὺς καὶ καλοὺς ἀγῶνας ἠγωνίσατο περὶ δόξης καὶ δυναστείας πολεμοῦσα Ῥωμαίοις .
ἐν δὲ τῷ τότε χρόνῳ τῆς μὲν φιλοτιμίας ἀφειστήκει συντριβεῖσα μεγάλαις μάχαις ·
ἐπαράμενοι δὲ τείχη μεγάλα καὶ καρτερά καὶ τὴν πόλιν ὅπλων καὶ βελῶν καὶ σίτου καὶ παρασκευῆς ἁπάσης ἐμπλήσαντες , ἀδεῶς ὑπέμενον τὴν πολιορκίαν , μακρὰν μὲν οὖσαν , οὐχ ἧττον δὲ τοῖς πολιορκοῦσιν ἐργώδη καὶ χαλεπὴν γενομένην .
εἰθισμένοι γὰρ οὐ πολὺν χρόνον ἅμα ὥρᾳ θέρους ἔξω στρατεύειν , οἴκοι δὲ διαχειμάζειν , τότε πρῶτον ἠναγκάσθησαν ὑπὸ τῶν χιλιάρχων φρούρια κατασκευασάμενοι καὶ τὸ στρατόπεδον τειχίσαντες ἐν τῇ πολεμίᾳ χειμῶνα καὶ θέρος συνάπτειν , ἤδη σχεδὸν ἔτους ἑβδόμου τῷ πολέμῳ τελευτῶντος .
ὥστε καὶ τοὺς ἄρχοντας ἐν αἰτίᾳ , γενέσθαι καὶ μαλακῶς πολιορκεῖν δοκοῦντας ἀφαιρεθῆναι τὴν ἀρχήν , ἑτέρων αἱρεθέντων ἐπὶ τὸν πόλεμον ὧν ἦν καὶ Κάμιλλος τότε χιλιαρχῶν τὸ δεύτερον .
ἔπραξε δὲ περὶ τὴν πολιορκίαν οὐδὲν ἐν ἐκείνῳ τῷ χρόνῳ , λαχὼν Φαλερίοις καὶ Καπηνάταις πολεμεῖν , οἳ δι ἀσχολίαν τότε πολλὰ τὴν χώραν καθυβρίσαντες καὶ παρὰ πάντα τὸν Τυρρηνικὸν πόλεμον ἐνοχλήσαντες ἐπιέσθησαν ὑπὸ τοῦ Καμίλλου καὶ συνεστάλησαν εἰς τὰ τείχη πολλοὺς ἀποβαλόντες .
ἐκ τούτου τὸ περὶ τὴν Ἀλβανίδα λίμνην πάθος ἀκμάζοντι τῷ πολέμῳ συνενεχθέν οὐδενὸς ἧττον τῶν ἀπίστων πυθέσθαι θαυμάτων αἰτίας κοινῆς ἀποοίᾳ , καὶ λόγου φυσικὴν ἔχοντος ἀρχὴν ἐφόβησεν , ἦν μὲν γὰρ ὥρα μετοπωρινή , καὶ τὸ θέρος ἔληγεν οὔ τ ἔπομβρον οὔ τε πνεύμασι νοτίοις χαλεπὸν ἐπιδήλως γενόμενον ·
πολλὰς δὲ λίμνας καὶ ποταμοὺς καὶ νάματα παντοδαπὰ τῆς Ἰταλίας ἐχούσης τὰ μὲν ἐξέλιπε κομιδῇ , τὰ δ ἀντέσχε γλίσχρως καὶ μόλις , οἱ δὲ ποταμοὶ πάντες ὥσπερ ἀεὶ κοῖλοι καὶ ταπεινοὶ διὰ θέρους ἐρρύησαν 0 .
τὸ δὲ τῆς Ἀλβανίδος λίμνης ἀρχὴν ἔχον ἐν ἑαυτῷ καὶ τελευτήν , ὄρεσιν εὐγείοις περιεχόμενον , ἀπ οὐδενὸς αἰτίου , πλὴν εἴ τι θεῖον , αὐξόμενον ἐπιδήλως διωγκοῦτο καὶ προσίστατο ταῖς ὑπωρείαις καὶ τῶν ἀνωτάτω λόφων ὁμαλῶς ἐπέψαυεν , ἄνευ σάλου καὶ κλύδωνος ἐξανιστάμενον 0 .
καὶ πρῶτον μὲν ἦν ποιμένων θαῦμα καὶ βοτήρων ἐπεὶ δέ , τοῦ διείργοντος ἀπὸ τῆς κάτω χώρας οἷον ἰσθμοῦ τὴν λίμνην ὑπεκραγέντος ὑπὸ τοῦ πλήθους καὶ βάρους , μέγα ῥεῦμα κατέβαινε διὰ τῶν ἀρουμένων καὶ φυτευομένων ἐπὶ τὴν θάλατταν , οὐ μόνον αὐτοῖς παρεῖχε Ῥωμαίοις ἔκπληξιν , ἀλλὰ καὶ πᾶσιν ἐδόκει τοῖς τὴν Ἰταλίαν κατοικοῦσι μηδενὸς μικροῦ σημεῖον εἶναι , πλεῖστος δ αὐτοῦ λόγος ἦν ἐν τῷ στρατοπέδῳ τῷ πολιορκοῦντι τοὺς Οὐηΐους , ὥστε κ ἀκείνοις ἔκπυστον γενέσθαι τὸ περὶ τὴν λίμνην πάθος .
οἷα δ ἐν πολιορκίᾳ διὰ χρόνου μῆκος ἐπιμιξίας τε πολλὰς ἐχούσῃ καὶ κοινολογίας πρὸς τοὺς πολεμίους , ἐγεγόνει τινὶ Ῥωμαίῳ συνήθεια καὶ παρρησία πρὸς ἕνα τῶν πολιτῶν , ἄνθρωπον ἔμπειρόν τε λογίων παλαιῶν καί τι καὶ πλέον εἰδέναι τῶν ἄλλων ἀπὸ μαντικῆς δοκοῦντα 0 .
τοῦτον οὖν ὁ Ῥωμαῖος , ὡς ἤκουσε τὴν ἐπίδοσιν τῆς λίμνης , ὁρῶν ὑπερηδόμενόν τε καὶ καταγελῶντα τῆς πολιορκίας , οὐ ταῦτ ἔφη μόνον ἐνηνοχέναι θαυμαστὰ τὸν παρόντα χρόνον , ἀλλ ἕτερα τούτων ἀτοπώτερα σημεῖα Ῥωμαίοις γεγονέναι , περὶ ὧν ἐθέλειν ἐκείνῳ κοινωσάμενος , εἴ τι δύναιτο , θέσθαι τῶν ἰδίων ἄμεινον ἐν τοῖς κοινοῖς νοσοῦσιν .
ὑπακούσαντος δὲ τοῦ ἀνθρώπου προθύμως καὶ διδόντος ἑαυτὸν εἰς κοινολογίαν , ὡς ἀπορρήτων τινῶν ἀκροατὴν ἐσόμενον , κατὰ μικρὸν οὕτω διαλεγόμενος καὶ ὑπάγων αὐτόν , ὡς πορρωτέρω τῶν πυλῶν ἐγεγόνεισαν , αἴρει τε μετέωρον εὐρωστότερος ὢν καί τινῶν ἀπὸ στρατοπέδου προσδραμόντων χειρωσάμενος καὶ κρατήσας παρέδωκε τοῖς στρατηγοῖς .
ἐν τούτῳ δ ἀνάγκης γεγονὼς ὁ ἄνθρωπος καὶ μαθὼν ἄρα τὸ πεπρωμένον ὡς ἄφυκτον εἴη , λόγια πρ οὔφαινεν ἀπόρρητα περὶ τῆς ἑαυτοῦ πατρίδος , ὡς οὐκ οὔσης ἁλωσίμου πρότερον ἢ τὴν Ἀλβανίδα λίμνην ἐκχυθεῖσαν καὶ φερομένην ὁδοὺς ἑτέρας ὤσαντες ὀπίσω καὶ περισπάσαντες οἱ πολέμιοι κωλύσουσι μίγνυσθαι τῇ θαλάττῃ .
ταῦτα τῇ συγκλήτῳ πυθομένῃ καὶ διαπορούσῃ καλῶς ἔχειν ἔδοξε πέμψαντας εἰς Δελφοὺς ἐρέσθαι τὸν θεόν .